রামকৃষ্ণ মঠ
রামকৃষ্ণ মঠ শুধুমাত্র সন্ন্যাসী ও ব্রহ্মচারীদের নিয়ে গঠিত। এটি পুরুষদের সংগঠন। রামকৃষ্ণ পরমহংসের প্রয়াণের পর ১৮৮৬ সালে তাঁর সন্ন্যাসী শিষ্যেরা স্বামী বিবেকানন্দের নেতৃত্বে এই মঠ প্রতিষ্ঠা করেন। প্রথমে মঠ ছিল কলকাতার উপকণ্ঠে বরানগরে। সেই সময় মঠের নাম ছিল বরানগর মঠ। ১৮৯৯ সালের জানুয়ারি মাসে হাওড়া জেলা বেলুড়ে মঠ স্থানান্তরিত হয়। পরে বেলুড় মঠেই রামকৃষ্ণ মিশন প্রতিষ্ঠিত হয়।
স্বামী ব্রহ্মানন্দ
স্বামী ব্রহ্মানন্দ কলকাতার নিকটস্থ শিকরা-কুলীনগ্রামে জন্মগ্রহণ করেন। পিতা আনন্দমোহন ঘোষ। পূর্বাশ্রমে তাঁর নাম ছিল রাখালচন্দ্র ঘোষ। ১৮৭৫ সালে কলকাতার ট্রেনিং অ্যাকাডেমিতে পড়াশোনার সময় স্বামী বিবেকানন্দের সঙ্গে তাঁর আলাপ হয়। বিবাহের পর সংসারের প্রতি বীতশ্রদ্ধ হয় শ্রীরামকৃষ্ণের নিকটে এসে সন্ন্যাসধর্মে দীক্ষিত হন। জীবনের অধিকাংশ সময় তিনি পুরী ও ভুবনেশ্বরে কাটিয়েছিলেন। ভুবনেশ্বরের মঠও তাঁর দ্বারা প্রতিষ্ঠিত। স্বামী বিবেকানন্দ ১৮৯৮ খৃষ্টাব্দে রামকৃষ্ণ মিশন সমিতি প্রতিষ্ঠা করে ব্রহ্মানন্দ মহারাজকে তার প্রেসিডেন্ট করেন। মহারাজ দীর্ঘ দিন ওই পদে ব্রতি থেকে ভারতবর্ষ তথা সারা বিশ্বে রামকৃষ্ণ ভাবধারা ছড়িয়ে দেন ।